મડદાઓની ચીર-ફાડ કરીને, માપમાં જ રહેવાની જેને સહજ બંધણી કરવામાં આવી છે-એમાંથી ઉફરા ઉઠવાની વૃત્તિ, બહુ ઉંચે ઉડવાની વૃત્તિ, જંગલના સીમાડાઓને પાર જોવાની એની વૃત્તિ, એક બાજુ સદ્ અને બીજી બાજુ અસદ્-બંનેને જોઈ લીધા છે એવા ‘જટાયુ-ઓ’ માટે મૃત્યુ દંડની જ જોગવાઈ છે- અને એ પણ સીધું મૃત્યુ નહીં, પોતાની વાત, પોતાનો પક્ષ કોઈનીએ સમક્ષ મુકી ન શકે, અસદ્-ને જીતી ન શકે ને સદ્-ને પામી ન શકાય – રામની રાહ જોયા જ કરવાની, આવશે કે નહીં, મૌનનો કેફ ચડવાની શરુઆત થઈ જાય પણ બધું જ વંધ્ય, અસાર જણાય એવી એબ્સર્ડ અનુભૂતિને કવિએ અદભુત રીતે આલેખી છે.